Kotu ta bada oda a kamo tsohon gwamnan jihar Neja Babangida Aliyu ▷ Legit.ng
Kotu ta bada oda a kamo tsohon gwamnan jihar Neja Babangida Aliyu
a year ago 106 views by Jamil Usman
-Wata babbar kotun tarayya dake garin Minna ta bayar da umarnin kamo tsohon gwamnan jihar Neja Babangida Aliyu tare da tsohon dan takarar gwamnan jihar na jam'iyyar PDP Umar Nasko
- Kotun ta bada umarnin ne bayan ta nemi su bayyana a gabanta domin cigaba da sauraron kararsu amma suka yi watsi da gayyatar kotun
Jiya Alhamis 23 ga watan Mayu, 2019, alkalin babbar kotun tarayya dake garin Minna babban birnin jihar Neja, Mai Shari'a A.B. Aliyu, ya soke belin da ya bai wa tsohon gwamnan jihar Neja Babangida Aliyu da kuma tsohon dan takarar gwamnan jihar na jam'iyyarPDP, Alhaji Umar Gado Nasko.
Alkalin, wanda ya nuna bacin ranshi sosai da tsohon gwamnan Aliyu da Nasko suka ki bayyana kansu a kotu, duk da cewar an sanar da su za a cigaba da sauraron shari'arsu, alkalin ya sanya a kamo su saboda kin bin dokar kotu da suka yi.
Hukumar yaki da cin hanci da rashawa na tuhumar Babangida Aliyu da Umar Nasko, akan zargin hannu a badakalar fitar da kudi kusan naira biliyan biyu ta hanyar da ba ta dace ba, da kuma wasu laifuka na daban. An gurfanar da wadanda ake zargin a gaban mai shari'a Bogoro Yelin, inda kuma suka amsa laifinsu akan laifin da ake tuhumar su dashi.
Sai dai kuma an sauyawa alkalin kotu, inda a yanzu ya koma sauraron shari'ar zabe da aka shigar. Daga baya an danka shari'ar ga mai shari'a A.B. Aliyu, wanda a yanzu shine yake sauraron karar.
KU KARANTA: Kano: Ma'aikata sun shiga dar-dar yayin da Ganduje ya ciyo bashin dala miliyan 95
A yau da ya kamata mu cigaba da sauraron kararsu, babu wanda ya bayyana daga su har lauyoyinsu. Lauyan daya daga cikin masu laifin Mista Osuman Mamma (SAN) ya rubutowa kotu takardar cewar yana kotun sauraron karar zabe.
Amma da aka tambayi babban mai bada shawara ya bayyana cewa bai tura kowa domin ya wakilce shi a kotu ba. Hakanne ya tilasta kotun ta janye belin da ta bai wa masu laifin sannan ta sanya a kamo su cikin gaggawa.
A karshe dai alkalin kotun ya daga sauraron karar zuwa ranar 27 ga watan Mayu, 2019.
Babangida AliyuNiger State News TodayFederal High Court Of Nigeria Latest NewsHausa NewsManyan Labarai A Yau Latest News
51 minutes ago 570 views
7 hours ago 22580 views
15 hours ago 11287 views
6 hours ago 2512 views
8 hours ago 5048 views
12 hours ago 30267 views
2 hours ago 6853 views
Kotu ta bukaci Gwamnatin El-Rufai ta biya miliyoyi ga wanda aka tsare a 2017
Yanzu-yanzu: Shikenan, kotun koli ta yi fatali da dukkan kuri'un da APC ta samu a Zamfara, PDP ta ci Bulus